बिहार। बिहार की राजधानी पटना में धमाका करने की धमकी देने वाला युवक पुलिस के हथ्थे चढ़ गया है। अब पुलिस उससे पूछताछ कर रही है। बतातें चलें कि उक्त युवक ने पटना में जगह-जगह बम लगाकर दहलाने की धमकी दी थी। पुलिस की स्पेशल टीम ने उसे झारखंड के हजारीबाग से गिरफ्तार कर लिया है। उसका नाम संतोष कुमार सिंह है। पलामू निवासी संतोष वर्तमान में हजारीबाग के बाबा पथ हुरहुरू में रहता था। उसके पास से मोबाइल व सिमकार्ड मिला है। हजारीबाग कोर्ट में पेश करने के बाद उसे पटना लाया जा रहा है।